BIS บวก 3% โบรกชี้กำไรปีนี้โตแกร่ง 84% ทะลุ 133 ลบ. ธุรกิจอาหารสัตว์หนุน
BIS บวก 3% โบรกชี้กำไรปีนี้โตแกร่ง 84% ทะลุ 133 ลบ. ผลิตภัณฑ์เสริมอาหาร-วิตามินสัตว์หนุนเด่น ปี 65 เด่นต่อเนื่อง
BIS บวก 3% โบรกชี้กำไรปีนี้โตแกร่ง 84% ทะลุ 133 ลบ. ผลิตภัณฑ์เสริมอาหาร-วิตามินสัตว์หนุนเด่น ปี 65 เด่นต่อเนื่อง
10 พ.ค. 2565

ผู้สื่อข่าวรายงานว่า วันนี้ (10 พ.ค.65) ราคาหุ้นบริษัท ไบโอซายน์ แอนิมัล เฮลธ์ จำกัด (มหาชน) หรือ BIS  ปิดตลาดเช้าอยู่ที่ระดับ 9.20 บาท บวก 0.25 บาท หรือ 2.79% ด้วยมูลค่าซื้อขาย 279.14 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ว่า คาดกำไรในปี 2565 จะอยู่ที่ 133 ล้านบาท เพิ่มขึ้น 84% หนุนโดยการขยายกำลังการผลิตสินค้ากลุ่มผลิตภัณฑ์เสริมอาหารและวิตามินสำหรับสัตว์ และยอดขายกลุ่มผลิตภัณฑ์รักษาและป้องกันโรคสำหรับสัตว์ กลุ่มผลิตภัณฑ์เสริมอาหารและวิตามินสำหรับสัตว์ และกลุ่มผลิตภัณฑ์เพื่อการวินิจฉัยโรค ซึ่งมีอัตรากำไรขั้นต้นค่อนข้างสูงประมาณ 20-30% และยังเติบโตได้ดีต่อเนื่อง โดยในปี 2566 คาดกำไรจะอยู่ที่ระดับ 171 ล้านบาท เพิ่มขึ้น 29% จากการเลี้ยงสุกรในประเทศที่คาดว่าจะฟื้นตัวขึ้น
บริษัทหลักทรัพย์ เคทีบีเอสที จำกัด (มหาชน) ประเมินราคาเป้าหมายของ BIS ไว้ที่ 7 บาท อิง P/E ที่ 18.40 เท่า โดยคาดกำไรสุทธิปี 2565 อยู่ที่ 119 ล้านบาท เพิ่มขึ้น 65% จากปีก่อน และในปี 2566 กำไรสุทธิจะอยู่ที่ 137 ล้านบาท เพิ่มขึ้น 15% จากปีก่อน บนสมมติฐานรายได้ในปี 2565 ที่ 2,363 ล้านบาท เพิ่มขึ้น 20% จากปีก่อน และในปี 2566 จะมีรายได้ 2,681 ล้านบาท เพิ่มขึ้น 13% จากปีก่อน